# Téa Leoni

Téa Leoni (/ˈteɪ.ə leɪˈoʊni/; nascuda Elizabeth Pantaleoni; 25 de febrer de 1966) és una actriu i productora estatunidenca. A l'inici de la seva carrera va participar en les comèdies televisives Flying Bind (1992–93) i The Naked Truth (1995–98). Es va fer famosa amb un paper a la pel·lícula de comèdia de 1995 Dos policies rebels. Anys després va tenir papers protagonistes en pel·lícules com ara Deep Impact (1998), Family Man (2000), Parc Juràssic III (2001), Spanglish (2004) i Dick i Jane: Lladres de riure (2005). El 2014 va tornar a la televisió amb el paper protagonista de la sèrie de drama polític de la CBS Madam Secretary.

## Infantesa i família

Va néixer el 25 de febrer de 1966 a la ciutat de Nova York. La seva mare, Emily Ann (Patterson de soltera), era una dietista i nutricionista i el seu pare, Anthony Pantaleoni, era un advocat de dret de societat al bufet Fulbright & Jaworski. El seu avi patern tenia ascendència italiana, anglesa i irlandesa; era nebot de l'economista i polític italià Maffeo Pantaleoni. La seva mare paterna polacoestatunidenca, Helenka Adamowska Pantaleoni, era actriu de cinema i teatre i filla dels músics Józef Adamowski i Antonina Szumowska-Adamowska. La seva mare és nadiua de la ciutat texana d'Amarillo, i neboda de l'actor Hank Patterson.
Leoni es va criar a Englewood, Nova Jersey, i a la ciutat de Nova York i va anar a dues escoles privades de Vermont. Va assistir a Sarah Lawrence College però no va completar-hi els estudis.
En un episodi de Finding Your Roots de 2012, presentat per Henry Louis Gates Jr., va descobrir que la seva mare Emily, que era adoptada, és la filla biològica de Mavis Abilene Gindratt de Vick, Louisiana, i Sumpter James Daniel, els avantpassats del qual eren originaris d'Irlanda i es van assentar a Virgínia a principis del segle xviii i tenien una plantació al comtat de Fairfax, set milles de distància de la de George Washington. Els pares adoptius de la seva mare eren Florry Elizabeth (Roberts de soltera) i Virgil Pearson Patterson.

## Carrera

El 1988, Leoni va ser seleccionada com una de les estrelles d'Angels 88, una versió actualitzada de la sèrie dels 1970 Els àngels de Charlie. Després de retards en la producció, la sèrie mai es va arribar a estrenar. L'any següent, va fer de Lisa DiNapoli al fulletó d'NBC Santa Barbara. El 1991 va debutar al cinema amb un petit paper a la comèdia Una rossa molt dubtosa i després va interpretar un altre petit paper a Elles donen el cop (1992).
Del 1992 al 1993 va actuar amb Corey Parker a la comèdia Flying Blind. El febrer del 1995 va aparèixer a la comèdia Frasier, sèrie derivada de Cheers, com la promesa de Sam Malone (interpretat per Ted Danson). Més tard aquell mateix any va aconseguir un paper a la comèdia The Naked Truth interpretant la periodista sensacionalista Nora Wilde. La sèrie va durar fins al 1998. Va aconseguir el paper protagonista femení a la pel·lícula de comèdia Dos policies rebels, que va ser un èxit a la taquilla amb una recaptació de 141 milions de dòlars mundialment.
Després de deixar la televisió, va tenir un paper protagonista a Deep Impact (1998), una pel·lícula de desastres sobre un meteorit que s'acosta a la Terra. La pel·lícula va rebre crítiques mixtes de la crítica però va ser un èxit a la taquilla amb una recaptació de 349 milions de dòlars. Va tenir dos papers principals en dues altres pel·lícules amb pressupost elevat: la comèdia romàntica Family Man (2000), amb Nicolas Cage, i la pel·lícula de ciència-ficció Parc Juràssic III (2001), fent de l'ex-parella del personatge interpretat per William H. Macy. El 2002 va fer d'executiva d'uns estudis de cinema a Un final made in Hollywood, dirigida per Woody Allen, i va tenir un paper secundari al drama Relacions confidencials. El 2004 va fer de dona del personatge d'Adam Sandler al fracàs a la taquilla Spanglish. L'any següent va protagonitzar amb Jim Carrey la comèdia Dick i Jane: Lladres de riure.
Leoni va coprotagonitzar un seguit de pel·lícules menors de finals dels 2000, incloent-hi You Kill Me i The Smell of Success. Va coprotagonitzar amb Ricky Gervais la comèdia dramàtica supernatural Ghost Town. El 2011 va tenir un paper secundari a la pel·lícula de comèdia Tower Heist. Aquell mateix any també va rodar el pilot d'una comèdia, Spring/Fall, amb Hope Davis, que no va tirar endavant. El 2014 va tornar a la televisió amb el paper protagonista a la sèrie de drama polític de la CBS, Madam Secretary.

## Vida personal

Leoni es va casar amb Neil Joseph Tardio, Jr., un productor comercial de televisió, el 8 de juny de 1991 a Hope, Nova Jersey. Es van divorciar el 1995.
Leoni es va casar amb l'actor David Duchovny el 13 de maig de 1997, després de festejar-hi vuit setmanes. Tenen dos fills: Madelaine West Duchovny (13 d'abril de 1999) i Kyd Miller Duchovny (15 de juny de 2002). El 15 d'octubre de 2008, Leoni i Duchovny van confirmar que havien estat separat durant diversos mesos i que ell havia estat en un centre de rehabilitació per curar l'addició sexual. La parella es va reconcilar però es va tornar a separar el juny de 2011. Duchovny va demanar el divorci el juny de 2014, i van acordar-ne els termes el mes d'agost. Després del divorci, Leoni es va traslladar a Riverside Drive a l'Upper West Side de la ciutat de Nova York.
Leoni va començar a festejar amb el també actor a Madam Secretary Tim Daly el desembre de 2014.

### Treball humanitari

Leoni va ser nomenada ambaixadora de bona voluntat d'UNICEF el 2001. Helenka Pantaleoni, la seva àvia paterna, va presidir el fons dels Estats Units per a UNICEF durant més de 25 anys.

### Asteroide

L'asteroide 8299 Téaleoni, descobert per Eric Elst a La Silla el 1993, va rebre el nom en honor seu.

## Filmografia
### Cinema

| ANy | Títol | Paper | Notes |
| 1991 | Una rossa molt dubtosa | Connie la noia somniada | |
| 1992 | Elles donen el cop | Primera base del Racine | |
| 1994 | Wyatt Earp | Sally | |
| 1995 | Dos policies rebels | Julie Mott | |
| 1996 | Flirtejant amb el desastre | Tina Kalb | |
| 1998 | Deep Impact | Jenny Lerner | |
| 1998 | There's No Fish Food in Heaven | Landeene | També productora executiva |
| 2000 | Family Man | Kate Reynolds | |
| 2001 | Parc Juràssic III | Amanda Kirby | |
| 2002 | Relacions confidencials | Jilli Hopper | |
| 2002 | Un final made in Hollywood | Ellie | |
| 2004 | House of D | Sra. Warshaw | |
| 2004 | Spanglish | Deborah Clasky | |
| 2005 | Dick i Jane: Lladres de riure | Jane Harper | |
| 2007 | You Kill Me | Laurel Pearson | També productora executiva |
| 2008 | Ghost Town | Gwen | |
| 2009 | The Smell of Success | Rosemary Rose | |
| 2011 | Tower Heist | Agent especial Claire Denham | |

### Televisió

| Any | Títol | Paper | Notes |
| 1989 | Santa Barbara | Lisa DiNapoli | 6 episodis |
| 1992–1993 | Flying Blind | Alicia | 22 episodis |
| 1994 | Counterfeit Contessa, TheThe Counterfeit Contessa | Gina Leonarda Nardino | Telefilm |
| 1995 | Frasier | Sheila | Episodi: "The Show Where Sam Shows Up" |
| 1995–1998 | Naked Truth, TheThe Naked Truth | Nora Wilde | 55 episodis |
| 2000 | X-Files, TheThe X-Files | Ell mateix | Episodi: "Hollywood A.D." |
| 2011 | Spring/Fall | Margo | Pilot no emès |
| 2014–2019 | Madam Secretary | Elizabeth McCord | 120 episodis; també productora |

## Premis i nominacions

| Any | Treball nominat | Premi | Categoria | Resultat |
| 1998 | Deep Impact | Premis Blockbuster Entertainment | Actriu preferida – Sci-Fi | Nominat |
| 2000 | Family Man | Premis Blockbuster Entertainment | Actriu preferida – Sci-Fi | Nominat |
| 2000 | Family Man | Premis Saturn | Millor actriu | Guanyador |
| 2006 | Ella mateixa | Premis TV Land | Estrella de la petita/gran pantalla – Dona | Nominat |
| 2007 | You Kill Me | Premis de l'Alliance of Women Film Journalists | Menció especial EDA – Diferència d'edat més escandalosa entre el protagonista i el seu interès amorós (amb Ben Kingsley) | Nominat |
| 2014 | Madam Secretary | Premis People's Choice | Actriu preferida en una nova sèrie de televisió | Nominat |
| 2016 | Madam Secretary | Premis CBS MVP | Millor discurs motivacional | Nominat |

## Referències

* 1 2 3 «Tea Leoni». FilmReference.com. Arxivat de l'original el 1 març 2017. [Consulta: 3 març 2017].
* ↑ «Téa Leoni». Yahoo! Movies Canada. Arxivat de l'original el 4 setembre 2014. [Consulta: 20 octubre 2014].
* ↑ Stated on Finding Your Roots, November 21, 2017
* ↑ «Anthony Pantaleoni: Of Counsel». Fulbright.com. Arxivat de l'original el 4 novembre 2013. [Consulta: 14 agost 2014].
* 1 2 LoSchiavo, LindAnn. «Take Téa». L'idea Magazine, 01-06-2005. Arxivat de l'original el 8 juliol 2012. [Consulta: 21 octubre 2010].
* ↑ Matheou, Demetrios «It's Téa time for T-Rex». Daily Telegraph, 17-07-2001 [Consulta: 20 agost 2011].
* ↑ Mitchell, Sean «A Habit of Lying Taught Téa Leoni the Truth of Acting». The New York Times, 28-04-2002 [Consulta: 14 agost 2014].
* 1 2 «Helenka A. Pantaleoni». The New York Times, 07-01-1987.
* ↑ GertieBeth. «The Articles – Elle Magazine». Leoni Online. Arxivat de l'original el 26 abril 2012. [Consulta: 31 agost 2012].
* 1 2 Diamond, Jamie. «UP AND COMING: Tea Leoni;Playing Golf, Wearing Pearls, Taking Pratfalls». The New York Times, 21-04-1996. Arxivat de l'original el 6 març 2016. [Consulta: 30 novembre 2014].
* ↑ Finding Your Roots Series 4 Episode 8
* ↑ «Emily Ann Pantaleoni» (en anglès americà).
* ↑ «Adoption in PBS' "Finding Your Roots"» (en anglès americà), 10-06-2019.
* ↑ Leoni, Téa. «The episode of #FindingYourRoots including my family is reairing tonight. This experience inspired a new chapter for our family after Mom, West, & I flew to meet this new family! They’re deeply kind, loving, good people. We’re forever indebted to the team that made this happen.» (en anglès), 26-03-2019.
* ↑ «Archived copy». Arxivat de l'original el 5 març 2016. [Consulta: 20 febrer 2017].
* ↑ «Bad Boys (1995)». Box Office Mojo. [Consulta: 20 octubre 2014].
* ↑ «Deep Impact (1998)». Box Office Mojo. [Consulta: 20 octubre 2014].
* ↑ «Fun with Dick and Jane (2005)». Box Office Mojo. [Consulta: 20 octubre 2014].
* ↑ «'Spring/Fall' Not Going Forward At HBO», 08-11-2011. Arxivat de l'original el 2 de febrer 2016. [Consulta: 20 octubre 2014].
* ↑ «CBS Picks Up "Madam Secretary" With Bebe Neuwirth and Patina Miller». Playbill. Arxivat de l'original el 13 maig 2014. [Consulta: 14 agost 2014].
* ↑ «Miss Pantaleoni, Actress, Marries». The New York Times, 09-06-1991 [Consulta: 3 març 2017].
* ↑ Schillaci, Sophie. «Tea LeoniI: 5 Things About the Newly Single Actress». The Hollywood Reporter, 29-06-2011. [Consulta: 12 març 2016].
* ↑ Gliatto, Tom «Altared State: David Duchovny and Téa Leoni Tie the Knot». People, 19-05-1997 [Consulta: 10 agost 2014].
* ↑ «David Duchovny and Tea Leoni – Separated». TMZ.com, 29-06-2011.
* ↑ «Duchovnys: Baby Makes 3». People, 16-03-1999. Arxivat de l'original el 20 desembre 2016. ISSN: 0093-7673. «Actors David Duchovny of 'The X-Files' and Tea Pantaleoni of 'Deep Impact' have welcomed their first child, a girl.... The baby was born Saturday [March 13, 1999] at an undisclosed Southern California hospital, said the couple's publicist, Annett Wolf. ...The baby's name was not immediately announced»
* ↑ Tucker, Ken «Téa Leoni on Her New Role as Madam Secretary and Co-Parenting With Her Ex David Duchovny». Parade, 19-09-2014 [Consulta: 8 març 2017].
* ↑ Silverman, Stephen M. «Leoni, Duchovny: And Baby Makes Four». People, 18-06-2002. Arxivat de l'original el 8 març 2017. ISSN: 0093-7673 [Consulta: 8 març 2017]. «Tea Leoni and David Duchovny welcomed their second child Saturday [June 15, 2002], a baby boy weighing 7 lbs., 10 oz. [3.5 kg], according to a statement issued to Reuters on Monday by the actors' publicist, Annett Wolf. No other details, including the newborn's name, were released»
* ↑ «Téa Leoni and Kyd Miller spend a fun day in Malibu». People, 15-02-2008 [Consulta: 8 març 2017]. «Còpia arxivada». Arxivat de l'original el 2015-01-23. [Consulta: 15 setembre 2020].
* ↑ «David Duchovny & Téa Leoni Separated 'For Several Months'».
* ↑ «Téa Leoni Breaks Her Silence After David Duchovny Divorce», 19-09-2014.
* ↑ "Tea Leoni and David Pantaleoni split" Arxivat 2011-07-02 a Wayback Machine.. June 29, 2011, CNN
* ↑ «David Duchovny, Tea Leoni Quietly Divorced». TMZ.com, 09-08-2014. [Consulta: 8 març 2017].
* ↑ Leon, Anya «David Duchovny and Téa Leoni Are Divorcing». People, 09-08-2014 [Consulta: 10 agost 2014].
* ↑ «After Split From Duchovny, Leoni Buys Own UWS Pad For $5.1M». Curbed NY, 18-04-2013 [Consulta: 7 març 2019].
* ↑ «Téa Leoni, Tim Daly Make Their Red Carpet Debut at White House Correspondents' Dinner». Huffington Post, 27-04-2015. [Consulta: 22 maig 2015].
* ↑ Hargrave, Hannah. «'Madam Secretary' Star Tim Daly Breaks Both Legs in Skiing Accident in Sundance». Us Weekly, 25-01-2017.
* ↑ «UNICEF Ambassadors: Téa Leoni». UNICEF. Arxivat de l'original el 30 agost 2014. [Consulta: 8 març 2017].
* ↑ «8299 Tealeoni (1993 TP24)». Minor Planet Center. [Consulta: 16 gener 2019].
* ↑ «There's No Fish Food in Heaven (1998)». The New York Times. [Consulta: 8 octubre 2011].
* ↑ Hiltbrand, David «Picks and Pans Review: The Counterfeit Contessa». People magazine, 41, 12, 04-04-1994. Arxivat de l'original el 20 de desembre 2016. ISSN: 0093-7673 [Consulta: 8 octubre 2011].